《送喀尔闻善之猗氏长》
元代·乃贤

青丝白马出京华，乍剪宫袍眩海霞。作宰不须辞下邑，历阶从此拥高牙。

小楼刻烛听春雨，白昼垂帘看落花。见说三槐阴德厚，孝廉还在相君家。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。